PATVIRTINTA

Jonavos pradinės mokyklos

direktoriaus 2016 m. liepos 18 d.

įsakymu Nr.V1- 63

**PRANEŠIMŲ APIE KORUPCIJOS ATVEJUS**

**TVARKA JONAVOS PRADINĖJE MOKYKLOJE**

I. **BENDROSIOS NUOSTATOS**

1.1. Norint įgyvendinti radikalias korupcijos prevencijos priemones, būtina ugdyti visuomenės narių pilietinę sąmonę ir nepakantumą negerovėms.

1.2. Korupcijos požymiai valstybės tarnyboje, kituose valstybės ir privačiame sektoriuose kenkia demokratijai, ekonomikai ir teisės sistemai. Ypač daug dėmesio turi būti skirta korupcijos apraiškų prevencijai ir neišvengiamos atsakomybės už neteisėtus veiksmus principo įgyvendinimui, būtina ugdyti visuomenės nepakantumą šiam reiškiniui.

1.3. Sėkmingai kovoti su korupcijos apraiškomis galima tik tada, kai ilgalaikė programa pagrįsta pasaulyje visuotinai pripažįstamais elementais: prevencija, teisės pažeidimų tyrimu, visuomenės švietimu ir jos parama. Pažymėtina, kad teigiamų rezultatų pasiekiama tik įgyvendinant išvardytus elementus kaip nedalomą visumą.

1.4. Antikorupcinės iniciatyvos atitinka visuomenės ir kiekvieno asmens lūkesčius, todėl visokeriopai skatintina visuomenės parama.

1.5. Visuomenės nepakantumas korupcijai turi būti pradedamas ugdyti bendrojo lavinimo mokyklose pagal specialią mokomąją programą, susijusią su kitomis švietimo ir mokslo programomis

**II. GALIMI KORUPCINĖS TEISĖS PAŽEIDIMAI MOKYKLOJE**

2.1. Galimi šie korupcinės teisės pažeidimai mokykloje: kyšio priėmimas, papirkimas, neteisėtas dalyvavimas mokyklos ūkinėje ir finansinėje veikloje, viešojo pirkimo tvarkos pažeidimas, žinomai neteisingų duomenų apie pajamas pateikimas, tarnybos įgaliojimų viršijimas, tarnybos pareigų neatlikimas, tarnybinis suklastojimas, sukčiavimas, turto pasisavinimas arba iššvaistymas, piktnaudžiavimas pasitikėjimu tarnyboje, finansinėje, ūkinėje veikloje, tyčinis ir nusikalstamas buhalterinio dokumento ar įrašo, kuriame nurodoma melaginga arba netiksli informacija, sukūrimas arba panaudojimas ir kt.

**III. APSKUNDIMO GALIMYBĖS**

3.1. Kiekvienas bendruomenės narys turi teisę pranešti apie korupcinius teisės pažeidimo atvejus mokyklos administracijai arba atsakingam asmeniui, atliekančiam korupcijos prevencinį darbą arba aukštesnėms institucijoms ( švietimo skyriui, kontrolieriaus tarnybai) telefonu, raštu, anonimiškai

( „karštąja linija“). Sudaryta galimybė interesantams bei kitiems asmenims palikti anoniminius įrašus skundų ir pageidavimų pastabų žurnale.

3.2. Prieš apie korupciją pranešusi asmenį tarnyboje nesiimama jokių priemonių, jis privalo būti apsaugotas nuo susidorojimo administracinėmis priemonėmis.

3.3. Mokyklos administracija arba atsakingas asmuo, atliekantis korupcijos prevencinį darbą, gavę skundą, privalo per tris dienas ištirti jį ir duoti atsakymą asmeniui, kuris pastebėjo korupcinius teisės pažeidimo atvejus.

3.4. Mokyklos administracija ir kiti bendruomenės nariai privalo neslėpti korupcijos atvejų, bet juos kelti į viešumą. Priešingu atveju darbuotojams taikomos drausminio poveikio priemonės: pastaba, papeikimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_